Сергокъалала МКОУ

«Лицей №2 им. Абдуллаева С.Г.»

Х1ядурбарибси дарган мезла

ва литературала

 учительница **Халидова П.М.**

**Сергокала – 2015 г.**

**Мероприятие дурабуркIнила план.**

1. **«Дарганти».** Далай бучIа Гусейнов Шамиль.
2. ХIясан Рабадановла **«Батирай гIяхIладли»** сценка чебиахъу 6 классла бучIантани.
3. Ражаб Адамадзиевла **«ГIебагьурси тIама»** далай бучIа Мирзаева Лейлани.
4. Муртузалиева М.И. **«Учительтас»,**  далай бучIа Амиралиев МяхIяммадли.
5. Муртузалиева М.И. **«Учительницас**» назму декламировать биру ГIябдуллабекова ПатIиматли.
6. **«Дила дарганти».** Далай бучIа Гаджиева С.
7. **«Нешлис**». Далай бучIа Магомедов Р.

**Мероприятие дурабуркIухIели, гIягIнидиркути ваяхI:**

1. Музыкала инструментуни: жикьи, чугур, динда, балалай.
2. Гьаларла мурул адамла палтурти, ва хьунул адамтани дихути палтурти, хунжи, гьаларла адамтани дузахъути тIалхIяна, гулбала хIяка ва ц.

**Мероприятие бузахъу 6 классла учIан Чупанова Патимат.**

**«Батирай гIяхIладли**» сценка.

 а) Батирай – *6 классла учIан Гасанов М.С*;

 б) Мирзакьади – *6 классла учIан Алиев Р.;*

 в) Зулайхат – *6 классла ручIан Мирзаева К.;*

 г) Унра – *6 классла учIан Абулмуслимов Р.*;

 д) Узи – *6 классла учIан Багандов М.;*

 е) Узила хьунул – *6 классла ручIан Омарова Х.*

**Ведущ**.: *ИшбархIи нушани кьасбарилра цакамси даргала литературала балбуц дураберкIес:*

 *Дигахъира вавнвзир*

 *Мирхъиличи шурухъес.*

 *Дила умул варъали*

 *Лерилра хIуша дахес*.

1. **Далай бучIа Гусейнов Ш.**

*Дубурла бяхIлизирти*

*ВерхIрангла вавнигъунти*

*ХIушала Жан датарти*

*Лерилра учительти.*

 *ДеркIабая хIушани*

 *ГIямру даим разили*

 *УркIилис бигутала*

 *Ургарад къунздикIули.*

*Дерхъаба, дахъдааба,*

*Мурадличи даба.*

*ЛебцадхIи шалал дунъя*

*Шадли гIямру деркIаба.*

**Ведущ.**:

*Дигахъира анхълизир*

*Ахъил галга ветаэс.*

*Дила хъар къамаличиб*

*Булбул далайбикIахъес.*

1. **«Батирай гIяхIладли»**  сценка чебиахъу 6 кл*.*

**Авт.:** СирхIяла дубуртазиб гIебшнила аргъ сабри. Батирай архIяличи дуравхъири. Гьунчив Батирайлис дебали гушкайубси гьункья къаршиикиб.

Батирай: *Ассаламу гIялайкум!*

Мирз: *Ва гIялайкум салам. ЦIахли биалра тиладибирулра, вахъ гушкайублирагу, цакамси кьацI агарав?*

Батирай: *Ма, беркен хIела нешла дерхъиб ниъван хIялалбиабну*.

Автор: *Гьункьяни Батирайлизибад кьацI сасиб. Ва вайлиубад арзили, мургьи – шин барибси ханжал Батирайлис гьабуциб*.

Мирз.: *ХIела адамдешличила нуни дахъал хабурти аргъибти сари, Батирай. Ма, хIед иш ханжал*.

Батирай: *Юх, нуни кьацI ханжайс гибси ахIен*.

Мирз*.: Балулра, Батирай. КьацI ахIенну, лебил дунъяла масс гили хьалли, нуни вайлиуба ханжал хIебирцира. Амма гъабзала гъай багьандан лугулра хIед нуни иш ханжал*.

Автор: *ХIейгалра Батирайли ханжал сасиб.*

Мирз: *Вари, Батирай, рахли СирхIязи вакIадли набчи вакIи*.

Батирай: *ГIяхIна, ГIяхIна. Иншааллагь*.

Автор: *Арбякьун замана. Гьачам Батирай арякьун гIярбукIла базарличи. Ил базарличиб ………….. ……… Батирайлис гьаникиб сунела ………. ХьарикIули халкьлизи илини баргиб Мирзакьадила хъали.*

Батирай: *ГIяхIял хIейгив? Мирзакьади чинава?*

Зулай: *ХIебалас чинавал. Се балагь сабив ишди башутала! ЖибарибхIеливан саби. УркIи бархьли яшав барес далтули ахIенра. Гьай, АЛЛАГЬ!*

Автор: *Батирайлис Зулайхатли хялис лигаван чIумал гъай лайдакIиб*.

Зулайх.: *Мирзакьади хъулив агара!*

Автор: *Зулайхатла бяргIибси хIерли Батирайла уркIилизи дяхъибариб*.

Батирай: *Селра хIебирар. Мирзакьадира лявкьян, хьунулра ралкарирур. Сабурбирис. Сабур ахир мургьла бирар.*

Автор: *Батирайли сунела уркIи паргъатбариб.*

Батирай: *Ягъари. Мирзакьади сен хIякьулив?*

Зул.: *ХIебалас.*

Автор: *Касили пяхъура сарира ил аррякьун. Батирай биалли гьаргала кайиб. Гьаргалабси тIайчиб баршили чугур лебри.*

Батирай: *Чугур касес хайрибирару?*

Зулайх: *Чугур дила ахIен. Илала вегI левси сай.*

Батирай: *Аргъ бамкьурхIели, раркьибсигъуна Лер гъари иш*.

Автор: *Батирайли анда хIяршбариб, къярдамчибад чугур касиб ва багьлали къимбариб, далай белчIун.*

Батирай:

*Хъар СирхIяла шимазир*

*Мазала хIякни лерли*

*ГIебшнила бугIяр бархIехъ*

*Ну дягIяли убкIули.*

*Мирзакьадила хъулир*

*ЦIуб анкIила кьацI лерли*

*Ну гашали убкIули*

*Пякьир хIурхъан Батирай.*

Автор: *Батирайла далайла тIамали Зулайхатличи халаси асар бариб. Някълизибад пяхъу убяхIбикиб ва бячун.*

Зул.: *Агь Батирай! Хабарла хIурхъан Батирай! Кайи, кайи укес. Мирзакьадира лявкьянну.*

Автор: *Батирайли гIяш – гIяшли тIамадариб.*

Батирай:

*Чеди хIеръасли – хIурхъи.*

*Уди хIеръасли – урхьни.*

*ХIябра рамкьурли лерри*

*Мирзакьадила хьунул*.

Автор: *Зулайхат кабяхъибси тIалван, тIашризуб ва аъкаряхъиб.*

Зул.*: Гьуя, нуни се баришара?*

Унра: *Мирзакьади чинава?*

Зул.: *ЖумягIличи арякьи агара.*

Унра: *Сен гIяхIяйс гьунихIериулри?*

Зул*.: БусягIят, БусягIят.*

Автор: *Зулайхатли хала хIяка дурасиб.*

Зул.: *Ма, чегьи! БусягIят цIара абилкьас.*

Батирай: *ГIягIнили ахIен, хIейги.*

Автор: *Мирзакьади някълизиб табтарличил чарухъун. Ил лацла бяхIван цIублири*. *Унрани гьар секIал Мирзакьадизи дурилри.*

Мирз.: *Ассаламу гIялайкум, Батирай! ХIу сен иша вакIибсири, набчи хIекIили?*

Батирай: *Сен? ХIела хъулри ахIену ишди?*

Мирз.: *Юх, хIу чеввалкIири. Мар саби ишди хъулри гьалар дила дири, амма гьанна дила ахIен. ХIу хатIализи викилри. Ваши аркьехIе набчи.*

Автор: *Батирай Мирзакьадила гъайличи ташмишикIулри. Сунени делчIунти далуйти гьандиркули хIунтIенирулри.*

Батирай: *ХIебиалли хIу набчивад чевверхи, Мирзакьади!*

Мирз.: *ГIяхIна, чевурхус. ЧяхI – забра чердурхули дирар*.

Автор: *Илала гъай дакьили, Зулайхат рисирииб, хъули ребшиб. Мирзакьадини* *Батирай шила дублабси сунела узила хъули арукиб.*

Узи: *Ваши, ваши Батирай, хинкIи хIядурли сарину*.

Хьунул: *Кадиирая, кадиирая дукес.*

Автор: *Узила хьунуй беркала хIядурбариб. Батирай печьла мякьла катур. Мирзакьади биалли чариубли Зулайхатличи вакIиб.*

Мирз.: *Зулайхат, хIу набчи гIяйибта мариркьуд. Батирайлис хIуни кадуцибти дяхI нуни дагьурра. ХIези хьунул викIес дила лезми булкIули ахIен. Баркалла хIед. ИшбархIила гIергъи хIу дила хьунул ахIенри.*

Зул.: *Чевверхи, Мирзакьади, ну, ну гIяйибла сарра, гьуя, АЛЛАГЬ!*

Автор: *Зулайхат рисули кьакьадешлизир сари. Мирзакьади чариубли Батирайличи вакIиб. Узини кадихьиб хIунтIена держ.*

Узи: *КIелра гьалмагъ дуженая.*

Автор: *Абзур дуги Мирзакьадира Батирайра бужули, ихтилатбикIули калун.*

Мирз.: *Дерхъаб хIурхъан Батирай!*

Батирай: *Дерхъра верхIкьярякьли дерхъаб Мирзакьади!*

Автор: *Савли шаладикибхIели, Батирай аркьули сай.*

Батирай: *Баркалла, дила юлдаш, Мирзакьади.*

Мирз.: *ГIяхI гьунби дираб, Батирай!*

Автор: *Мирзакьадини илис гIяхIти савгъатуни кадихьиб, ва шилизивад гьунивватур*.

Мирз.: *Вари, гьлмагъ, Батирай, набчи гьуни хъуммартид!*

Автор: *Ардякьун дусми. Мирзакьадини царал хьунул карииб. Илала уршира рурсира леб. Мирзакьади сунела хъалибаргличил разили хIерирули сай.*

Урши *Дудеш, мурт лявкьуси нушачи Батирай*

Рурси

Автор: *Илала хъалибарг Батирай чула гIяхIял виъниличи дебали пахрумани* *биркьули саби.*

…………………………….

*УркIи кьакьабакIесли.*

*Чула аркьути гIямру*

*Ишдас гьандикахъесли*.

1. **«ГIебагьурси тIама».** Далай бучIа Гаджиева С.

*Ургуба жагадирул*

*Бизил маркала къири.*

*ХIуниалра гардбара*

*Дила далайла сири.*

*Лайлала макьам бяхъя*

*Забла цIуба гимачиб*

*Нунира къимбирисну*

*АрхIяйла гьимиртачиб.*

*Бара чедиберхурмад*

*Ванза сагабиридну.*

*Набра кумекбарагу*

*ДецIли вицIахъулрану*.

 **Вед**.; *Дила уркIила балга*

 *АЛЛАГЬ кьабулбарагу.*

 *Дунъяла лебил халкьлис*

 *ТалихI имцIабарагу*.

1. **Далай бучIа Магомедов Р.**

**Учительтас.**  *Вирару дезахIейкIес*

 *ДиштIа дурхIни руркъутас.*

 *Багьудлуми касахъес*

 *Даим къайгъилизибтас*

*Вирару гап хIебарес*

*Бяркъ чIумати арсланти*

*Бархьси гьуни буцахъес*

*Саби чекабизурти.*

*ЦIакьра габ арадешра*

*ГъайдикIахъес ахърира.*

*БекI бузул багьадурти*

*ХIер саркъиб мугIялимти.*

**Припев:** *ГIяхIял – шайс дяхI шалати*

 *Тухум – тянишлис марти*

 *ХIурмат – хатир халати.*

 *Ва, дила учительти*.

 **Ведущ**.: *Къябала лутIурмазир*

 *Дезни цаладирхъути*

 *ХIеркIла дуба – карчIайзир*

 *Далуйтани дучIути.*

 *Дерхъаб хIушала гIямру*

 *Нушала учительти.*

1. **«Учительницас».** Назму декламироватьбиру ГIябдуллабекова ПатIиматли.

*Савли шаладиркахъес*

*Ну хIерликарирулра*

*Школализи ракIес*

*КъалабарикIулира.*

*Учительницала дяхI*

*Наб чедаэс дигулра*

*Илини дурути гъай*

*УркIилизи лукIулра.*

*ИштяхIличил ручIулра*

*Гъираличил лукIулра*

*Алип, хIярп дагьхъурси*

*Учительницас дила*

*Ну баркалла рикIулра.*

 **Ведущ**.: *Гъайла тIама гIячихъти*

 *ХIулбала хIер ванати.*

 *Ламаслис някъ гьалакти*

 *Сара хьунул адамти.*

1. **Далай бучIа Гасанов М.**

*Адамтас гIяхIдеш барес*

*Гьр замана хIядурти*

*ГIямрулизир усалдеш*

*АкIубла хIедарибти.*

*Дубурлантала гIядат*

*Мурталра бузахъути.*

…………………….

…………………….

*Гьар даим гьар шилизир*

*Леб бикIар юлдашуни.*

*Гьар даим унза гьаргси*

*Юлдашунас шилизи*

*Кьариганра юлдашра,*

*Узбази халбирули. Кьуръанна аят.*

*Бурули гъай кабизла.*

*Ассаламу гIялайкум.*

*Узби, рузби даргала*

………………………

………………………

 **Ведущ***.*: *Дунъя паргъатхIелира*

 *Паргъатдеш хIебалуси*

 *Шадти мякьлабхIелира*

 *ДецIлизибтачил рархси.*

1. «**Нешлис**». Далай бучIа Амиралиев Сапиюллагьли.

*Неш хIела гъай иргъулра*

*Арцанна макьамтазир*

*ХIерра хьанарули саб*

*Савлила бархIилизиб.*

*Нешван дурхъаси секIал*

*Дунъяличиб хIебирар.*

*Неш агарсилис бархIи*

*ХIебра ванахIебикIар.*

*Аргъили гьанхIебиркур*

*Дев хIелаван малхIямси*

*Дунъяличиб агара*

*УркIи гIур сахаватси.*

 **Ведeщ.**

 *Ихдачибли нушала цакамси*

 *мероприятие ахирличи биркули саби.*

 *Баркалла лехIирхъутас.*